**23.07.2024(1).**

**E-pasta nosaukums:**

Par praksē nodarbināto ārstniecības personu aizvietošanu

**E-pasta teksts:**

Nacionālais veselības dienests (turpmāk – Dienests) līdz 2024. gada 1. maijam ir izmaksājis ģimenes ārstu praksēm maksājumu par praksē nodarbināto ārstniecības personu aizvietošanas nodrošināšanu attaisnotas prombūtnes laikā periodam no 2024. gada 1. janvāra līdz 2024. gada 31. decembrim. Maksājums par aizvietošanu aprēķināts atbilstoši Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 11.pielikuma 4.1 punktam.

Šāda kārtība noteikta ikvienam ģimenes ārstam, kuram ir līgums ar Dienestu, lai nodrošinātu primārās veselības aprūpes pakalpojumu nepārtrauktību iedzīvotājiem. No 1. februāra par kolēģu aizvietošanu atvaļinājuma, slimības u.c. gadījumos viena ģimenes ārsta prakse no valsts saņem vidēji 4737 eiro gadā. Šogad tam paredzēti vairāk nekā pieci miljoni eiro.

Lūdzam nodrošināt aizvietotāju ārstniecības personu prombūtnes laikā. Par ģimenes ārsta prombūtni, kas ilgāka par 5 dienām jāinformē Dienesta teritoriālo nodaļa, norādot aizvietotāju un aizvietošanas periodu.

Lūdzam līdz 2024.gada 1.augustam iesniegt Dienesta teritoriālajai nodaļai savstarpējā līguma 6.1.4. punktā minēto apliecinājumu (pielikumā) par ģimenes ārsta aizvietotāju prombūtnes laikā un turpmāk informēt, ja notikušas izmaiņas.